Edinburghin kirjamessut

Edinburghin kirjamessut (Edinburgh International Book Festival) on vuosittain elokuussa Skotlannissa Edinburghissa järjestettävä kirjallisuustapahtuma. Messuja on mainittu lajissaan maailman suurimmaksi tapahtumaksi. Tapahtumassa järjestetään erilaisia kulttuuri- ja politiikka-aiheisia keskusteluja, ja siellä on myös runsaasti lastenohjelmaa. 

Messut järjestetään samaan aikaan kuin muun muassa Edinburgh Festivaliin kuuluvat esittävien taiteiden festivaalit Edinburgh International Festival ja Edinburgh Festival Fringe.

Historia 
Kirjamessut järjestettiin ensimmäisen kerran teltassa Edinburghissa vuonna 1983, ja alkuun ne järjestettiin joka toinen vuosi, vuodesta 1997 vuosittain. Nykyisin kirjamessut on suuri ja koko ajan kasvava kansainvälinen tapahtuma, joka liittyy Edinburghin elokuisiin kulttuuritapahtumiin. Mahdollisesti juuri tästä syystä nimesi Unesco vuonna 2004 Edinburghin ensimmäiseksi kirjallisuuskaupungiksi, City of Literature.

Lähteet

Aiheesta muualla

Edinburghin kirjamessujen sivusto
Edinburghin festivaaliopas

Edinburgh
Kirjamessut
Brittiläinen kirjallisuus‎
Yhdistyneen kuningaskunnan tapahtumat